a8f31a611327320e69cb7059c816cfac

 Hej TheLove  

Jeg overvejer, efter et råd fra jer, om jeg skal skrive til min x og høre hvordan han har det og hvordan det går med ham. Min veninde bliver ved med at sige at jeg skal glemme ham, vi kan ikke finde ud af om han har noget kørende med en anden eller om han muligvis stadig føler et eller andet, men jeg savner ham og vil bare gerne høre hvordan det går ham. Jeg kan ikke finde ud af om jeg skal skrive og høre hvordan det går, eller om jeg skal vente nogle måneder og se om der er noget mellem ham og hende den anden? Der er også det problem at han har fødselsdag i næste måned, og min veninde siger at jeg ikke skal skrive til ham eller så kun skrive tillykke og spille ligeglad. Men jeg har det også bare sådan, at hvis jeg hele tiden spiller ligeglad, finder han jo aldrig ud af at jeg stadig godt kan lide ham, og jeg finder aldrig ud af hvordan han har det. Har i nogle flere gode råd til mig end dem jeg allerede har fået? :)  

Min veninde bliver ved med at sige han er en idiot og at jeg skal glemme ham, men han var ikke en idiot og jeg kan virkelig ikke glemme ham. Min veninde er selv sammen med en fyr der bliver ved med at røvrende hende, og han har sagt til en af vores fællesvenner at han ikke føler noget for hende og at det ikke er hende han ser sig selv med i fremtiden. Han sagde også at han snart gerne ville finde den rigtige, og at min veninde bare var for at have en i mellem tiden, men jeg kan ikke få hende til at droppe ham selvom de skændes hele tiden og han sårer hende gang på gang. Har i et råd til, hvad jeg kan gøre for at hjælpe hende?  
Hvad skal vi gøre?
==================


ungzone.dk
2019.47

 Hej Kicha  
Hvis du gerne vil over din ekskæreste vil jeg anbefale dig, at lade være med at skrive til ham. Men hvis du gerne vil have ham tilbage, er du nok nødt til at kontakte ham, for at finde ud af om han har det på samme måde. Du kan da godt prøve at spørge ham om, hvordan det går, og se om han viser gensidig interesse. Jo længere tid du venter, jo større er sandsynligheden for at han kommer videre, tror jeg. Nogle gange er det bedst at være kostbar, og andre gange er det bedst bare at være ærlig og fortælle, hvordan man har det. Hvis du kender ham godt, ved du måske, hvad der virker bedst på ham. Men som du siger: Hvis du ikke skriver til ham, ved han jo ikke, at du stadig er interesseret i ham.   
Omkring din veninde, lyder det ikke til, at hun er i et særlig godt forhold. Det bedste råd til hende er vidst bare at hun skal droppe ham, før han dropper hende. Hvis han bare bruger hende indtil han finder den rigtige, fortjener hun bedre. Du kan jo ikke gøre så meget andet end at råde hende til det, du synes er bedst for hende. I sidste ende er det en beslutning hun selv må tage.  
Med venlig hilsen  
Camilla 